Publication: Magyar Közlöny
Issue: MK-2006-130 (Year: 2006, Number: 130)
Era: 2004-2010
Section: 
Paragraph Index: 11

3. cikk Transzplantációs rendszer A Felek garantálják egy olyan rendszer meglétét, amely biztosítja a transzplantációs szolgáltatásokhoz való egyenlõ hozzáférést valamennyi beteg számára. A III. fejezet rendelkezéseitõl függõen, a szerveket és értelemszerûen a szöveteket, csak a hivatalos várólistán szereplõ betegek között lehet elosztani, átlátható, objektív és kellõen igazolt szabályokkal összhangban, orvosi kritériumok szerint. A kiválasztási döntések meghozataláért felelõs személyeket vagy testületeket ezen kereteken belül kell kijelölni. Nemzetközi szervcsere esetében az eljárásoknak biztosítaniuk kell az igazolt, hatékony elosztást a részt vevõ országok között, az egyes országokon belüli szolidaritás elvének tekintetbevételével. A transzplantációs rendszernek biztosítania kell a szervek és szövetek nyomon követhetõségéhez szükséges információk gyûjtését és nyilvántartását.

Source: https://magyarkozlony.hu/hivatalos-lapok/0878c14b9613d853daaf1098c1f975a0157bf3e8/dokumentumok/9e59197ab522e8bcc538d5e9893afff8677ed757/letoltes